KLINIQ วิ่ง 4% เก็งแผนเพิ่มห้องผ่าตัด รับดีมานด์พุ่ง โบรกชี้กำไรปีนี้โต 24%
KLINIQ บวก 4% ขานรับแผนเพิ่มห้องผ่าตัด รองรับดีมานด์พุ่ง โบรกมองกำไรปีนี้โต 24% แตะ 240 ลบ. แนะนำราคาเป้าหมาย 44.50 บ.
KLINIQ บวก 4% ขานรับแผนเพิ่มห้องผ่าตัด รองรับดีมานด์พุ่ง โบรกมองกำไรปีนี้โต 24% แตะ 240 ลบ. แนะนำราคาเป้าหมาย 44.50 บ.
23 ม.ค. 2566

ผู้สื่อข่าวรายงานว่า วันนี้ (23 ม.ค.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:55 น. อยู่ที่ระดับ 36 บาท บวก 1.50 บาท หรือ 4.35% สูงสุดที่ระดับ 36.50 บาท ต่ำสุดที่ระดับ 35 บาท ด้วยมูลค่าการซื้อขาย 118.47 ล้านบาท

โดยนายแพทย์อภิรุจ ทองวัฒน์ ประธานเจ้าหน้าที่บริหาร KLINIQ กล่าวว่า เดอะคลีนิกค์ฯ กำลังเร่งจัดเตรียมความพร้อมเพื่อเปิดห้องผ่าตัดเพิ่มเติม หลังจากพบว่าในไตรมาส 4/65 มีจำนวนลูกค้าต่างชาติเข้าใช้บริการศูนย์ศัลยกรรมเพิ่มขึ้นถึง 39% เมื่อเทียบกับไตรมาส 3/65 ทั้งนี้บริษัทพร้อมเดินหน้าจับกลุ่มลูกค้าระดับไฮเอนด์ และลูกค้าที่ต้องการแก้ไขปัญหาที่เกิดจากความผิดพลาดจากการศัลยกรรม รวมถึงจัดอบรมพัฒนาบุคลากรให้รองรับการให้บริการที่เพิ่มขึ้นอย่างชัดเจนในทุกสาขาทั่วประเทศ
บล.กสิกรไทย ระบุในบทวิเคราะห์ว่า คาดกำไรสุทธิปี 66 ของ KLINIQ อยู่ที่ 240 ล้านบาท เติบโต 24% จากงวดเดียวกันของปีก่อน โดยทางฝ่ายวิจัยมองว่า KLINIQ อยู่ในตำแหน่งที่ดีที่จะรองรับดีมานด์ความงามในประเทศไทย และมีโอกาสในการเจาะตลาดต่างประเทศ CLMV แนะนำราคาเป้าหมาย 44.50 บาท